cyanic-selkie/wikianc huggingface dataset:
เรือหลวงบางปะกง
การออกแบบ
เรือหลวงบางปะกง มีความยาว 103.2 เมตร (339 ฟุต) ความกว้าง 11.3 เมตร (37 ฟุต) กินน้ำลึก 3.1 เมตร (10 ฟุต) ระวางขับน้ำปกติ 1,676 ตัน ระวางขับน้ำเต็มที่ 1,924 ตัน มีใบพัดสองเพลาและขับเคลื่อนด้วยเครื่องยนต์ดีเซล MTU 20V1163 TB83 สี่เครื่องที่มีกำลัง 29,440 แรงม้า (21,950 กิโลวัตต์) เรือมีระยะทำการ 3,500 ไมล์ทะเล (6,500 กม.) ขณะแล่นด้วยความเร็ว 18 นอต (33 กม./ชม.) และมีความเร็วสูงสุด 30 นอต (56 กม./ชม.) เรือหลวงบางปะกง ใช้กำลังพลทั้งหมด 168 นาย ซึ่งรวมถึงนายทหาร 22 นาย
ชั้นเรือแบบ 053 เฮชที ซึ่งเป็นแบบเรือของเรือหลวงบางปะกงนั้น ติดตั้งปืนใหญ่เรือขนาด 100 มม./56 แบบ 79 แท่นคู่ ที่บริเวณส่วนหน้าและท้ายเรือ และปืนใหญ่กลแบบ 76 ขนาด 37 มม. แท่นคู่ จำนวนสี่กระบอก สำหรับการทำสงครามต่อต้านเรือดำน้ำ นอกจากนี้เรือได้แท่นยิงจรวดปราบเรือดำน้ำ แบบ 86 จำนวนสองแท่น และจรวดปราบเรือดำน้ำ BMB น้ำลึก จำนวนสองแท่น สำหรับสงครามผิวน้ำ เรือหลวงบางปะกงนั้นได้ติดตั้งเครื่องยิงขีปนาวุธต่อต้านเรือ C-801 แปดแท่นเป็นอาวุธหลักประจำเรือ
การปรับปรุงเพิ่มประสิทธิภาพ
ในเดือนสิงหาคม พ.ศ. 2563 กองทัพเรือไทยมีแผนที่จะปรับปรุงเรือแบบ 053 เฮชที สองลำ ได้แก่ เรือหลวงเจ้าพระยา และเรือหลวงบางปะกง ให้มีความทันสมัยเทียบเท่ากับเรือตรวจการณ์ไกลฝั่งสมัยใหม่ สำหรับแผนการปรับปรุงนี้ร่วมไปถึงการเปลี่ยนปืนขนาด 100 มม. เป็นปืนการอัพเกรดตามแผนรวมถึงการเปลี่ยนปืน 100 มม. เป็นปืนใหญ่เรืออัตโนมัติ 76/62 และเปลี่ยนปืนใหญ่กล 37 มม. ทั้งสี่กระบอก เป็นปืนใหญ่กล 30 มม. แบบยิงเร็ว พร้อมกับระบบอำนวยการรบและระบบตรวจการณ์ใหม่
การต่อเรือ
เรือหลวงบางปะกงได้รับการสั่งต่อพร้อมกันกับเรือลำอื่น ๆ ในเรือฟริเกตชุดเรือหลวงเจ้าพระยา รวม 4 ลำ เมื่อวันที่ 18 กรกฎาคม พ.ศ. 2531 ณ อู่ต่อเรือหูต่ง เซี่ยงไฮ้ โดยได้วางกระดูกงูในเดือนเมษายน พ.ศ. 2532 และปล่อยลงน้ำในวันที่ 25 กรกฎาคม พ.ศ. 2533 เพื่อทดสอบและส่งมอบ
เมื่อเรือเดินทางมาถึงประเทศไทยเพื่อส่งมอบ ได้มีการตรวจสอบคุณภาพและพบว่าตัวเรือยังไม่เป็นที่น่าพอใจในการทำไปใช้งานและจำเป็นจะต้องแก้ไขปรับปรุงเกี่ยวกับการควบคุมความเสียหายของตัวเรือ เมื่อได้ปรับปรุงในส่วนของส่วนควบคุมความเสียหายและส่วนอื่น ๆ ที่ต่ำกว่ามาตรฐานให้ได้มาตรฐานแล้วจึงได้นำเรือเข้าประจำการในกองทัพเรือไทยเมื่อวันที่ 20 กรกฎาคม พ.ศ. 2534
ภารกิจ
หลังจากเข้าประจำการ เรือหลวงบางปะกง และเรือพี่น้องอื่น ๆ ในชั้นเจ้าพระยามักถูกใช้เป็นเรือสำหรับฝึกและหมุนเวียนไปประจำการในภารกิจยามฝั่งเป็นประจำทุกเดือน
เมื่อวันที่ 23 เมษายน พ.ศ. 2562 เรือหลวงบางปะกง และเรือหลวงนเรศวรได้เข้าร่วมการสวนสนามทางเรือ นอกชายฝั่งเมืองชิงเต่า เนื่องในโอกาสครบรอบ 70 ปีกองทัพเรือกองทัพปลดปล่อยประชาชน
รายชื่อตัวการ์ตูนของซานริโอ
เพิ่มเติม(รวมทุกตัว(ไม่ได้เรียงลำดับ))
ราสมุส บาร์โทลิน
ราสมุส บาร์โทลิน (Rasmus Bartholin, 13 สิงหาคม 1625 – 4 พฤศจิกายน 1698) หรือชื่อภาษาละตินว่า เอรัสมุส บาร์โทลินุส (Erasmus Bartholinus) เป็นแพทย์และนักไวยากรณ์ ชาวเดนมาร์ก
ชีวประวัติ
ราสมุส บาร์โทลินเกิดที่เมืองรอสกิลด์ เมื่อ 13 สิงหาคม 1625 โดยมีพ่อคือแคสปาร์ บาร์โทลิน (1585–1629) เป็นแพทย์ และ แม่คือแอนแน ฟิงเกอ ซึ่งเป็นลูกสาวของทอแมส ฟิงเกอ นักคณิตศาสตร์
ส่วนหนึ่งของการศึกษาของเขาได้เดินทางไปที่ต่าง ๆ ในยุโรปเป็นเวลา 10 ปี เขาเคยได้อาศัยอยู่ทั้งในฮอลันดา อังกฤษ ฝรั่งเศส และ อิตาลี ในปี 1647 เขาได้รับปริญญาโทจากมหาวิทยาลัยโคเปนเฮเกน ในปี 1654 เขาได้รับปริญญาเอกจากมหาวิทยาลัยปาโดวา
เขาเป็นศาสตราจารย์ที่มหาวิทยาลัยโคเปนเฮเกน เริ่มแรกเรียนวิชาเรขาคณิต และต่อมาจึงเรียนแพทย์ เขายังเป็นหัวหน้าโรงเรียนแพทย์ บรรณารักษ์ และอธิการบดีอีกด้วย ในปี 1657 เขาได้เขียนหนังสือไวยากรณ์ ภาษาเดนมาร์ก ชุดแรก De studio lingvæ danicæ เป็นภาษาละติน
เขาเป็นที่รู้จักจากการค้นพบการหักเหสองแนว ของลำแสงโดยแคลไซต์ แม้ว่าเขาจะตีพิมพ์คำอธิบายที่ถูกต้องของปรากฏการณ์นี้ แต่ก็ไม่สามารถอธิบายได้ดีนักเนื่องจากคุณสมบัติทางกายภาพของแสงยังไม่เป็นที่เข้าใจกันดีนักในยุคนั้น หลังจากนั้นปรากฏการณ์นี้จึงได้รับการอธิบายโดยโดยใช้แนวคิดความเป็นคลื่นของแสงในปี 1801
Nepenthes × cantleyi
Nepenthes × cantleyi (ได้ชื่อตาม ร็อบ แคนต์ลีย์ (Rob Cantley) นักอนุรักษ์ธรรมชาติและนักประดิษฐ์หม้อข้าวหม้อแกงลิงปลอม) เป็นหม้อข้าวหม้อแกงลิงลูกผสมทางธามชาติระหว่าง N. bicalcarata และ N. gracilis นอกจากบรูไนแล้วเป็นพืชหายากมาก ทั้งๆที่พ่อและแม่กระจายพันธุ์กว้างขวางตลอดบอร์เนียว
รูปร่างของหม้อคล้ายกับ N. bicalacarata มาก ถึงแม้ว่าเพอริสโตมจะคล้ายกับ N. gracilis เขี้ยวของ N. bicalcarata ลดลงหรือเพียงแค่ปุ่มเล็กๆ ลูกผสมนี้เติบโตคล้าย N. gracilis ซึ่งลำต้นเลื้อยไปตามพื้น ขึ้นในที่เปิดโล่ง ดินเป็นดินทราย ของเหลวในหม้อเป็นกรดสูงคล้ายกับ N. gracilis มีค่า pH ต่ำที่สุดเท่าที่มีการบันทึกไว้ถึง 1.82
ดิเอโก ลูกาโน
ดิเอโก อัลเฟรโด ลูกาโน โมเรโน (Diego Alfredo Lugano Morena; เกิดเมื่อวันที่ 2 พฤศจิกายน ค.ศ. 1980) เป็นนักฟุตบอลอาชีพชาวอุรุกวัยซึ่งล่าสุดได้เล่นให้กับสโมสรฟุตบอลเซาเปาลูในบราซิลและฟุตบอลทีมชาติอุรุกวัยในตำแหน่งเซ็นเตอร์แบ็ก
ความสุขของกะทิ
ความสุขของกะทิ เป็นนวนิยายขนาดสั้นของ งามพรรณ เวชชาชีวะ ได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ของประเทศไทยประจำปี พ.ศ. 2549 และได้ถูกสร้างเป็นภาพยนตร์ในปี พ.ศ. 2552 ในชื่อเดียวกันคือ ความสุขของกะทิ โดยมีหนังสือภาคต่อของความสุขของกะทิ ชื่อว่า ความสุขของกะทิ ตอน ตามหาพระจันทร์ และ ความสุขของกะทิ ตอน ในโลกใบเล็ก
เนื้อเรื่อง
ความสุขของกะทิ เล่าเรื่องราวของน้องกะทิ เด็กหญิงวัย 9 ขวบที่กำลังจะต้องสูญเสียแม่ ซึ่งป่วยเป็นโรคกล้ามเนื้ออ่อนแรง แม่รู้ตัวดีว่าไม่สามารถเลี้ยงดูกะทิได้ จึงฝากกะทิให้ตากับยายเลี้ยง กะทิเติบโตมาด้วยความรักของตาและยาย มีชีวิตอย่างสุขสบายในบ้านหลังน้อยริมคลองอันอบอุ่น
กะทิมีครอบครัวที่เอาใจใส่ ดูแลกะทิด้วยความรัก และความห่วงใยจากใจจริง เธอมีคุณตาที่เคยเป็นทนาย ซึ่งสามารถเรียกเสียงหัวเราะจากกะทิและครอบครัวได้อยู่เสมอๆ คุณยายของกะทิเป็นคนที่เคร่งครัด และหัวโบราณ แต่ถึงกระนั้นก็สอนกะทิเรื่องต่างๆนานา อาทิเช่น การทำอาหาร การอยู่ในสังคม เป็นต้น พี่ทองเป็นคนที่เข้าอกเข้าใจกะทิเป็นอย่างดี และเป็นคนที่มีบุญคุณต่อกะทิ เพราะว่าพี่ทองเคยช่วยชีวิตกะทิไว้ตอนกะทิเป็นเด็กเล็ก น้าฎา และน้ากันต์ซึ่งเป็นคนที่ห่วงใยกะทิ และคอยหาสิ่งดีๆให้กะทิอยู่เสมอๆ และเป็นคนที่พูดปลอบใจกะทิในยามที่กะทิเศร้าโศกเสียใจ และที่ขาดไม่ได้ก็คือ แม่ของกะทิ ที่ถึงแม้จะจากไปก่อนวัยอันควรแต่ก็จัดสิ่งต่างๆไว้ให้กะทิอย่างดิบดี ด้วยความรัก และเอาใจใส่จากใจ
ตัวละคร
เด็กวัด วัย ๑๔ ปี ทองกลายเป็นส่วนหนึ่งของครอบครัวกะทิโดยไม่รู้ตัว เมื่อเขาได้ช่วยชีวิตกะทิไว้ในวันฝนตก ทองมีนิสัยชอบช่วยผู้อื่นโดยธรรมชาติและโดยการอบรมของหลวงลุง เขารับกะทิเป็นน้องเล็กตั้งแต่วันแรกที่ได้เห็นเมื่อมารับบิณฑบาตกับหลวงตา และความรู้สึกนี้ไม่เคยแปรเปลี่ยนตามกาลเวลาเลย
หญิงสาววัย ๒๗ ปี เป็นเลขาฯ ให้ณภัทรและกลายเป็นมือขวาในทุกเรื่องให้เธอจนถึงวาระสุดท้าย หัวใจเธอสลายเมื่อรู้ว่าณภัทรป่วยหนัก แต่ก็เป็นเวลาที่ทำให้เธอได้รู้จักความเข้มแข็ง ความเสียสละ และรักแท้ที่แม่มีให้ลูก เธอไม่อาจห้ามใจผูกพันกับเพื่อนรุ่นน้องของณภัทรได้ และรู้ว่ามีโอกาสน้อยเหลือเกินที่เขาจะมองมา แต่นั่นก็เป็นความสุขเล็ก ๆ น้อย ๆ ของเธอที่ได้ใกล้ชิดเขาในช่วงเวลาหนึ่ง
หนุ่มโสด พูดน้อย เก็บตัว รุ่นน้องที่สนิทสนมกับณภัทรตั้งแต่เรียนมหาวิทยาลัย กันต์ชื่นชมในความเก่งและยกให้ณภัทรเป็นผู้หญิงในดวงใจ เขาพร้อมเสียสละความสุขส่วนตัวหากจะทำให้เพื่อนรุ่นพี่จากไปโดยสงบ และพร้อมที่จะมีส่วนร่วมในการดูแลกะทิ กันต์ไม่เคยมองหาหญิงคนไหน แม้จะมีสาวสวยน่ารักอยู่ใกล้ตัว จนเมื่อภาพความจริงคมชัดว่าชีวิตไม่ควรโดดเดี่ยวนัก เขาจึงถอนสายตาจากหญิงในดวงใจมายังหญิงใ
เลียร์เจ็ต
เลียร์เจ็ต (Learjet) เป็นบริษัทผู้ผลิตเครื่องบินสัญชาติอเมริกัน เพื่อใช้ในการทหาร และการบินพาณิชย์ ก่อตั้งในช่วงปีค.ศ. 1950 โดยนายวิลเลียม พาวเวล เลียร์ (William Powel Lear) ในนามบริษัท Swiss American Aviation Corporation โดยต่อมาได้กลายมาเป็นส่วนหนึ่งของบริษัท บอมบาร์ดิเอร์ ตั้งแต่ค.ศ. 1990 โดยได้ทำการตลาดภายใต้ชื่อว่า "เลียร์เจ็ต บอมบาร์ดิเอร์"
ประวัติ
เลียร์เจ็ต เป็นหนึ่งในบริษัทรายแรกที่ผลิตอากาศยานส่วนบุคคลระดับหรูหรา ในช่วงสมัยทศวรรษ 1940 ซึ่งเป็นช่วงผ่านพ้นของสงครามโลกครั้งที่ 2 การออกแบบของเลียร์นั้นมีรากฐานมาจากโครงการอากาศยานทดลองของกองทัพอากาศอเมริกันที่เรียกกันว่า มาร์เวล (Marvel) โดยการแทนที่ไอพ่นซึ่งติดกับลำตัวอากาศยานเป็นเครื่องยนตร์ใบพัดเทอร์โบแบบดูดอากาศ แต่โครงการนี้ก็ได้ถูกยกเลิก โดยได้นำแบบที่ปรับมาจากเครื่องบินขับไล่สัญชาติสวิสฯ รุ่น FFA P-16 แทน
บิล และทีมของเขาได้นำโครงสร้างพื้นฐานของเครื่องบินขับไล่รุ่นนี้ มาปรับใช้เพื่อพัฒนาต่อเป็นอากาศยานส่วนบุคคล และได้ก่อตั้ง บริษัท Swiss American Aircraft Corporation ซึ่งมีที่ตั้งอยู่ที่ประเทศสวิสเซอร์แลนด์ และใช้วิศวกรออกแบบชาวสวิสเซอร์แลนด์ เยอรมัน และอังกฤษ เป็นหลัก อากาศยานที่ออกแบบใหม่นี้ ในตอนแรกได้เรียกว่ารุ่น SAAC-23 โดยเรียกเล่นๆ กันว่า 'ทีน่า เจ็ต' ซึ่งมีเอกลักษณ์เฉพาะตัวได้แก่ถังน้ำมันเชื้อเพลิงที่ยื่นออกมาจากลำตัวเครื่อง รวมทั้งระบบลงจอด ซึ่งแทบไม่ได้เปลี่ยนแปลงจากเครื่องบินขับไล่ซึ่งใช้เป็นต้นฉบับเลย ต่อมาในปีค.ศ. 1962 บริษัทได้ย้ายฐานการผลิตจากสวิสเซอร์แลนด์ไปยังวิชิทอ โดยมีสาเหตุมาจากความเอื้ออำนวยในการผลิตเครื่องบิน ต่อมาในปีค.ศ. 1963 โครงการประกอบเลียร์เจ็ตรุ่นแรกก็ได้เกิดขึ้นที่ฐานการผลิตใหม่แห่งนี้ และในปีต่อมา บริษัทก็ได้เปลี่ยนชื่อเป็น Lear Jet Corporation
อากาศยานเลียร์เจ็ต 23 ซึ่งใช้โดยสารได้ตั้งแต่ 6-8 ที่นั่ง ได้เริ่มบินเที่ยวแรกในวันที่ 7 ตุลาคม ค.ศ. 1963 และส่งมอบอากาศยานรุ่นแรกในเดือนตุลาคม ค.ศ. 1964 อีกหนึ่งเดือนให้หลังบริษัทก็ได้กลายเป็นบริษัทมหาชน ซึ่งต่อมาได้ผลิตอากาศยานอีกหลายรุ่น ได้แก่ เลียร์เจ็ต 24 ซึ่งเริ่มบินเที่ยวแรกในวันที่ 24 กุมภาพันธ์ ค.ศ. 1966 และเลียร์เจ็ต 25 ซึ่งเริ่มบินเที่ยวแรกในวันที่ 12 สิงหาคม ค.ศ. 1966 ต่อมาในวันที่ 19 กันยายน ในปีเดียวกันนั้น บริษัทได้เปลี่ยนชื่ออีกครั้งเป็น Lear Jet Industries Inc.
การร่วมทุนกับ Gates Aviation
ในปีค.ศ. 1974 ฝูงบินของเลียร์เจ็ตได้มีชั่วโมงบินรวมกันเกินหนึ่งล้านชั่วโมง และต่อมาในปีค.ศ. 1975 บริษัทได้ผลิตอากาศยานลำที่ 500 ซึ่งเป็นครั้งแรกของบริษัทผู้ผลิตอากาศยาน ต่อมาในช่วงปลายปีค.ศ. 1976 บริษัทได้เพิ่มสายการผลิตอากาศยานได้เป็นจำนวนถึงสิบลำต่อเดือน
ต่อมาในปีค.ศ. 1977 เลียร์เจ็ต 28 ได้เริ่มบินเป็นครั้งแรก โดยพัฒนามาจากรุ่น 25 โดยเปลี่ยนแปลงส่วนปีก โดยมีปลายปีกงอขึ้นด้านบน ซึ่งมีส่วนทำให้เพิ่มสมรรถนะ และประหยัดเชื้อเพลิงได้มาก ซึ่งปีกแบบนี้ก็ได้ถูกนำมาพัฒนาต่อในรุ่น 28/29 และอีกหลายๆ รุ่นต่อมา
ในปีค.ศ. 1979 อากาศยานต้นแบบของรุ่น 54/55/56 ได้ขึ้นบินเป็นครั้งแรก และในวันที่ 7 กรกฎาคม ค.ศ. 1983 รุ่น 55 แบบมาตรฐาน ได้ทำสถิติถึงหกครั้งในการใช้ความเร็วในการไต่ระดับความสูงสำหรับอากาศยานที่มีน้ำหนักในระดับเดียวกัน
ในปีค.ศ. 1984 บริษัทได้เริ่มก่อตั้งแผนกยานอวกาศ ซึ่งใช้เทคโนโลยีระดับสูง และในปลายปีเดียวกันนั้น บริษัทได้หยุดสายการผลิตอากาศยานเพื่อการพาณิชย์ลงเพื่อเป็นการลดปริมาณสินค้าในคลัง จนกระทั่งในปีค.ศ. 1986 เมื่อบริษัทได้ย้ายสำนักงานใหญ่ไปที่ทูซอน และก็ได้กลับมาผลิตอีกครั้งหนึ่งจากทั้งสองฐานที่ทูซอน และวิชิทอ
ต่อมาในปีค.ศ. 1985 บริษัทได้รับสัญญาการผลิตชิ้นส่วนเครื่องยนต์หลักสำหรับกระสวยอวกาศ และในปีค.ศ. 1987 ต่อมาก็ได้มีการร่วมทุนใหม่ และมีการเปลี่ยนชื่อบริษัทเป็น LearJet Corporation โดยต่อมาในเดือนมกราคม ค.ศ. 1989 ฐานการผลิตทั้งหมดก็ได้ถูกย้ายกลับมายังวิชิทอ โดยมีพนักงานจำนวน 1250 คน
การถูกซื้อโดยบอมบาร์ดิเอร์
ในปีค.ศ. 1990 บอมบาร์ดิเอร์ ได้ทำการซื้อ LearJet Corporation ทั้งหมด โดยต่อมาอากาศยานต่างๆ จะถูกทำการตลาดในตระกูลของ "Bombardier Learjet" ในวันที่ 10 ตุลาคม ค.ศ. 1990 เลียร์เจ็ต 60 ซึ่งเป็นอากาศยานขนาดกลาง ได้ทำการเริ่มบินเป็นครั้งแรก และตามมาด้วยเลียร์เจ็ต 45 ในวันที่ 7 ตุลาคม ค.ศ. 1995 ในเดือนตุลาคม ค.ศ. 2007 บอมบาร์ดิเอร์ เลียร์เจ็ต ได้เริ่มสายการผลิตอากาศยานใหม่ โดยมีเลียร์เจ็ต 85 เป็นรุ่นบุกเบิกโดยเป็นอากาศยานที่ใช้วัสดุผสม ทั้งลำ
เทใจรักนักวางแผน
เทใจรักนักวางแผน เป็นละครโทรทัศน์แนวโรแมนติก-คอมเมดี บทประพันธ์ของ วีสาม บทโทรทัศน์โดย เบญจมาศ ดาลหิรัญรัตน์ กำกับการแสดงโดย อดุลย์ บุญบุตร ผลิตโดย บริษัท ไฟว์ฟิงเกอร์ส โปรดักชั่น จำกัด นำแสดงโดย ทฤษฎี สหวงษ์, ธัญสินี พรมสุทธิ์, วริษฐ์ ทิพโกมุท, คัคกิ่งรักส์ คิคคิคสะระณัง, โกสินทร์ ราชกรม, ณปภา ตันตระกูล, การิน ศตายุ, พัชรินทร์ ศรีวสุภิรมย์, สุรินทร คารวุตม์, ชิดจันทร์ รุจิพรรณ, ณัฐรัฐ โมริส เลอกรอง, แอนเน็ท เธท และนักแสดงชั้นนำอีกมากมาย ออกอากาศทุกวันศุกร์–อาทิตย์ เวลา 20.30 - 22.30 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันที่ 15 ตุลาคม พ.ศ. 2549– 2 ธันวาคม พ.ศ. 2549
พ.ศ. 2549
ผลิตโดย : บริษัท ไฟว์ฟิงเกอร์ส โปรดักชั่น จำกัด บทประพันธ์ : วีสาม บทโทรทัศน์ : เบญจมาศ ดาลหิรัญรัตน์ กำกับการแสดง : อดุลย์ บุญบุตร ออกอากาศทาง ช่อง 3 เริ่มตอนแรก : 15 ตุลาคม พ.ศ. 2549
เพลงประกอบละคร
อัลบั้มเพลงประกอบละคร เทใจรักนักวางแผน วางแผง ปี 2549
เหวียตจี่
เหวียตจี่ (Việt Trì) เป็นนครประจำจังหวัดและเมืองหลักของจังหวัดฟู้เถาะ ทางภาคตะวันออกเฉียงเหนือของประเทศเวียดนาม มีเนื้อที่ประมาณ 110 ตารางกิโลเมตร (42 ตารางไมล์) และมีประชากร 260,288 คนในปี พ.ศ. 2553 เหวียตจี่เป็นศูนย์กลางเศรษฐกิจของจังหวัด มีโรงงานอุตสาหกรรมและอุตสาหกรรมการบริการอยู่เป็นจำนวนมาก
พระยาสุรเสนา (สวัสดิ์ ชูโต)
พระยาสุรเสนา (สวัสดิ์ ชูโต) เป็นขุนนางในสมัยรัชกาลที่ 4 และเป็นต้นสกุลสวัสดิ์-ชูโต
ประวัติ
พระยาสุรเสนา (สวัสดิ์ ชูโต) เป็นบุตรของพระยาสมบัติบาล (เสือ) กับคุณหญิงม่วง ธิดาเจ้าคุณชายชูโต พระเชษฐาในสมเด็จพระอมรินทราบรมราชินี มีพี่น้องร่วมบิดามารดา 6 คน คือ
พระยาสุรเสนา (สวัสดิ์ ชูโต) ได้สมรสกับคุณหญิงเปี่ยม บุนนาค ธิดาสมเด็จเจ้าพระยาบรมมหาประยูรวงศ์ (ดิศ บุนนาค) มีบุตรธิดา 3 คน คือ
สมรมกับ หลุบ มีธิดาคือ
สมรสกับ ทับ มีบุตรคือ
พระยาสุรเสนา (สวัสดิ์ ชูโต) เป็นต้นสกุลสวัสดิ์-ชูโต
High definition sound
High Definition Sound หรือ High Definition Audio เป็นการยกระดับผลของเสียงที่บันทึกที่ 24-bit/48 kHz ขึ้นไปใช้เพื่อให้มีคุณภาพเสียงที่ดีและสมจริงและเป็นธรรมชาติยิ่งขึ้น เน้นเนื้อหาศิลปะหรืออื่น ๆ ของภาพยนตร์, รายการโทรทัศน์, การแสดงสดภาพเคลื่อนไหวเกมวิดีโอเพลง หรือสื่ออื่นๆ การแปลงจาก 16-bit/44.1 บันทึก kHz สามารถแปลงเป็นตัวเลขที่แสดง hi - def แต่กระบวนการนี้ต้องใช้เวลาและและทำให้สมจริง hi - def ช่วงไดนามิกยังคงเหมือนเดิมเช่นเดียวกับช่วงความถี่. [1]
องค์กรมีความพยายามที่จะสนับสนุนการรวม HD เป็นหลักรวมถึง High - Definition Audio - Video Network Alliance (HANA) และ ALTERA 's High Definition Quality Initiative (HDQI) แต่พวกเขารวมถึงการสนับสนุนเสียงส่วนใหญ่ของโครงการเหล่านี้มุ่งเน้นการผลิตและจำหน่ายสนับสนุน อุปกรณ์ พวก Pc Bul-Ray Player
ลามาลแบ
กล่าวกันว่าการพัฒนาทางด้านการท่องเที่ยวในพื้นที่นี้สามารถย้อนไปได้ถึง ค.ศ. 1760 เมื่อจอห์น แนร์ และแมลคัม เฟรเซอร์ ขุนนางชาวสกอตแลนด์ได้เริ่มต้อนรับผู้เข้ามาเยี่ยมเยียนพื้นที่ที่คฤหาสน์ของตน คฤหาสน์รีเชอลีเยอ (ปัจจุบันเป็นโรงแรม) และกาสิโนชาร์เลอวัวตั้งอยู่ในย่านเดียวกันและในเขตของอดีตเทศบาลปวงโตปิก
สโมสรฟุตบอลแมนเชสเตอร์ยูไนเต็ดในฤดูกาล 1974–75
ฤดูกาล 1974–75 เป็นฤดูกาลที่ 73 ของแมนเชสเตอร์ยูไนเต็ดในฟุตบอลลีก และเป็นครั้งแรกของพวกเขาในฐานะทีมดิวิชัน 2 นับตั้งแต่ฤดูกาล 1937–38 หลังจากตกชั้นจากดิวิชัน 1 เมื่อจบฤดูกาลที่แล้ว
คณะกรรมการบริหารยังคงเชื่อมั่นในตัวผู้จัดการทีมทอมมี โดเชอร์ตี แม้ว่ายูไนเต็ดจะตกชั้นก็ตาม และเขาก็พาทีมกลับสู่ดิวิชัน 1 ทันทีโดยพายูไนเต็ดคว้าแชมป์ดิวิชัน 2 แม้จะเป็นลีกดิวิชัน 2 แต่ผู้ชมในบ้านของพวกเขาเฉลี่ย 47,781 คนก็ยังสูงที่สุดในประเทศในฤดูกาลนั้น
เปิดหัวใจรักใหม่
เปิดหัวใจรักใหม่ (Newness) เป็นภาพยนตร์อเมริกันแนวรัก-ชีวิตในปี ค.ศ. 2017 กำกับโดย เดรก โดเรมัส เขียนบทโดย เบน ยอร์ก โจนส์ และนำแสดงโดย นิโคลัส เฮาลต์, ไลอา คอสตา, คอร์ตนีย์ อีตตัน, แดนนี ฮัสตัน, เจสสิกา เฮนวิก และเอสเธอร์ เพอร์เรล
เปิดหัวใจรักใหม่ ฉายรอบปฐมทัศน์เมื่อวันที่ 25 มกราคม ค.ศ. 2017 ที่เทศกาลภาพยนตร์ซันแดนซ์ และฉายอย่างเป็นทางการในสหรัฐตั้งแต่วันที่ 3 พฤศจิกายน ค.ศ. 2017 โดยลอสซิตี ภาพยนตร์ได้รับเสียงวิจารณ์ทั้งบวกและลบ เว็บไซต์รอตเทนโทเมโทส์กล่าวว่า นักวิจารณ์ร้อยละหกสิบเก้าวิจารณ์ภาพยนตร์เรื่องนี้ในทางทั่วไปแบบคละกัน ขณะที่เว็บไซต์เมทาคริติกได้ให้คะแนนภาพยนตร์เรื่องนี้ 50 จาก 100 คะแนน จากความคิดเห็นของนักวิจารณ์กระแสหลักแปดคนระบุว่า ภาพยนตร์เรื่องนี้ได้รับคำวิพากษ์วิจารณ์ "หลากหลายหรือเฉลี่ยเท่า ๆ กัน"
มหัศจรรย์ลูกชิ้นตกทะลุมิติ
มหัศจรรย์ลูกชิ้นตกทะลุมิติ (Cloudy with a Chance of Meatballs) เป็นภาพยนตร์แอนิเมชันคอมพิวเตอร์อเมริกันแนวนิยายวิทยาศาสตร์ตลกที่ออกฉายใน ค.ศ. 2009 ผลิตโดยโซนี่พิคเจอร์สเอ็นเตอร์เทนเมนต์ มีเนื้อหาอ้างอิงจากหนังสือนิทานที่มีชื่อเดียวกันที่ตีพิมพ์ใน ค.ศ. 1978 โดยจูดีและรอน บาร์เร็ต ภาพยนตร์เขียนบทและกำกับโดยฟิล ลอร์ด และ คริสโตเฟอร์ มิลเลอร์ ซึ่งถือเป็นงานกำกับภาพยนตร์ครั้งแรกของพวกเขา และให้เสียงพากย์โดยบิล เฮเดอร์, แอนนา ฟาริส, เจมส์ คาน, แอนดี แซมเบิร์ก, บรูซ แคมป์เบล, มิสเตอร์ที, เบนจามิน แบร็ต และนีล แพทริก ฮาร์ริส ภาพยนตร์มีเนื้อหาเกี่ยวกับนักประดิษฐ์ผู้ล้มเหลงนามว่าฟลินต์ ล็อกวุด ได้ผลิตเครื่องจักรที่สามารถแปลงน้ำเป็นอาหารได้ แต่หลังจากนั้นเครื่องจักรเริ่มมีจิตใจเป็นของตัวเองและเริ่มสร้างพายุอาหาร ทำให้ฟลินต์ต้องหาทางแก้สถานการณ์เพื่อกอบกู้โลกให้ได้
ภาพยนตร์ฉายรอบปฐมทัศน์ที่ลอสแอนเจลิสเมื่อวันที่ 12 กันยายน ค.ศ. 2009 และฉายทั่วสหรัฐในอีกหกวันถัดมาโดยโซนี่พิคเจอร์สรีลีสซิ่งภายใต้การดำเนินงานของโคลัมเบียพิคเจอร์ส ภาพยนตร์สร้างด้วยงบประมาณ 100 ล้านดอลลาร์สหรัฐ และทำรายได้ทั่วโลก 243 ล้านดอลลาร์สหรัฐ โดยได้รับคำชื่นชมเชิงบวกจากนักวิจารณ์ในแง่ของภาพ ความตลก ตัวละคร การพากย์เสียง และเพลงประกอบ แม้ว่าการออกแบบตัวละครจะถูกมองว่าไม่ค่อยเหมาะสมก็ตาม ภาพยนตร์ได้มีการขยายเป็นแฟรนไชส์ หลังจากที่มีการฉายภาพยนตร์ภาคต่ออย่าง มหัศจรรย์ลูกชิ้นตกทะลุมิติ 2 เมื่อวันที่ 27 กันยายน ค.ศ. 2013 เช่นเดียวกันกับการผลิตซีรีส์โทรทัศน์ซึ่งออกอากาศทางช่องการ์ตูนเน็ตเวิร์คตั้งแต่วันที่ 20 กุมภาพันธ์ ค.ศ. 2017
คูโรดะ คิโยตากะ
พลโท เคานต์ คูโรดะ คิโยตากะ หรือที่รู้จักกันในชื่อ คูโรดะ เรียวซูเกะ  เป็นนักการเมืองชาวญี่ปุ่นในยุคเมจิ ดำรงตำแหน่งนายกรัฐมนตรีญี่ปุ่นคนที่สองระหว่างปี ค.ศ. 1888-1889 และเป็นอดีตรัฐมนตรีว่าการกระทรวงเกษตรและพาณิชย์ อดีตรัฐมนตรีว่าการกระทรวงการสื่อสาร นอกจากนี้ยังได้ดำรงตำแหน่งประธานองคมนตรีในสมเด็จพระจักรพรรดิ ระหว่างปี ค.ศ. 1894-1900 นอกจากนี้ เขายังเป็นผู้บุกเบิกของเกาะฮกไกโด
ซามูไรในแคว้นซัตสึมะ
คูโรดะเกิดมาในตระกูลชนชั้นซามูไรในสังกัดของไดเมียวตระกูลชิมาซุแห่งเมืองคาโงชิมะ ในแคว้นซัตสึมะ บนเกาะคีวชู ในปี 1862 เขาได้เข้าไปข้องเกี่ยวกับกรณีนามามูงิ ที่คนของแคว้นซัตสึมะไปสังหารพ่อค้าชาวอังกฤษ ชาลส์ เลนน็อกซ์ ริชาร์ดสัน และนำไปสู่เหตุการณ์การระดมยิงคาโงชิมะ ในปี 1863 ซึ่งภายหลังสิ้นสุดสงคราม เขาก็เดินทางไปยังโตเกียว เพื่อศึกษาวิชายิงปืนใหญ่
งานการเมือง
ภายใต้รัฐบาลเมจิใหม่ ในปี 1870 เขาได้รับแต่งตั้งเป็นทูตสำรวจไปยังคาราฟูโตะ (เกาะซาฮาลิน) คูโรดะกลับมายังโตเกียวและและสนับสนุนการพัฒนาและตั้งรกรากในชายแดนทางเหนือของประเทศซึ่งก็คือเกาะฮกไกโด ต่อมาในปี 1871 เขาได้เดินทางทัศนศึกษายังยุโรปและสหรัฐอเมริกาเป็นเวลาห้าเดือน จนกระทั่งกลับญี่ปุ่นในปี 1872 ซึ่งเขาได้รับผิดชอบการบุกเบิกและตั้งรกรากบนเกาะฮกไกโด ซึ่งเขาดำรงตำแหน่งเป็นผู้อำนวยการสำนักงานการตั้งถิ่นฐานฮกไกโด ซึ่งเขาได้มีแผนการที่จะบุกเบิกเกาะฮกไกโดโดยใช้อดีตซามูไรที่ว่างงานตลอดจนอดีตทหาร มาเป็นทั้งเกษตรกรและทหารกองหนุนในเวลาเดียวกัน ซึ่งทำให้เขาได้รับยศเป็นพลโทแห่งกองทัพบกจักรวรรดิญี่ปุ่น นอกจากนี้ เขายังได้เชิญผู้เชี่ยวชาญด้านเกษตรกรรมจากต่างชาติในเขตหนาวจำนวนมากมาเยือนฮกไกโด เพื่อแลกเปลี่ยนข้อมูลและคำปรึกษาว่าควรจะปลูกพืชอะไรถึงจะสำเร็จ
ปี 1875 เขาถูกส่งไปยังเกาหลีในฐานะทูตเพื่อร่วมคณะเจรจาสนธิสัญญาเกาหลี-ญี่ปุ่น ค.ศ. 1876 ต่อมาในปี 1877 เขาเป็นหนึ่งในผู้นำกองทหารเข้าระงับกบฏซัตสึมะในเกาะคีวชู ในปี 1878 ภายหลังการถึงแก่ลอบสังหารโอกูโบะ โทชิมิจิ เขาก็ได้เป็นผู้นำโดยพฤตินัยของแคว้นซัตสึมะ
เนวิล เชมเบอร์ลิน
อาร์เธอร์ เนวิล เชมเบอร์ลิน (Arthur Neville Chamberlain) เป็นนักการเมืองพรรคอนุรักษนิยมชาวอังกฤษ เป็นนายกรัฐมนตรีสหราชอาณาจักรตั้งแต่พฤษภาคม ค.ศ. 1937 ถึงพฤษภาคม ค.ศ. 1940 เชมเบอร์ลินเป็นที่รู้จักกันดีที่สุดจากนโยบายจำยอมสละของเขา นโบบายนี้ถูกวิจารณ์ว่าเป็นสาเหตุทำให้นาซีเยอรมนีเข้มแข็งเกินไป โดยเฉพาะอย่างยิ่งการลงนามความตกลงมิวนิกของเขาในปี 1938 ซึ่งยอมยกภูมิภาคซูเดเทินลันท์ซึ่งประชากรพูดภาษาเยอรมันในประเทศเชโกสโลวาเกียให้แก่เยอรมนี ทว่าเมื่ออดอล์ฟ ฮิตเลอร์ยังคงก้าวร้าวโดยบุกครองโปแลนด์ บริเตนจึงประกาศสงครามต่อเยอรมนีเมื่อวันที่ 3 กันยายน 1939 และเชมเบอร์ลินนำบริเตนผ่านแปดเดือนแรกของสงครามโลกครั้งที่สอง
เมื่อสแตนลีย์ บอล์ดวินเกษียณในเดือนพฤษภาคม 1937 เชมเบอร์ลินสืบตำแหน่งเขาเป็นนายกรัฐมนตรี ในตำแหน่งของเขาถูกครอบงำโดยปัญหานโยบายต่อประเทศเยอรมนีที่ก้าวร้าวเพิ่มขึ้น และการปฏิบัติของเขาที่มิวนิกเป็นที่นิยมอย่างกว้างขวางในหมู่ชาวอังกฤษในเวลานั้น เมื่อฮิตเลอร์ยังคงก้าวร้าวต่อ เชมเบอร์ลินปฏิญาณจะพิทักษ์เอกราชของโปแลนด์หากโปแลนด์ถูกโจมตี ซึ่งเป็นพันธมิตรที่นำบริเตนเข้าสู่สงครามเมื่อเยอรมนีโจมตีโปแลนด์ในปี 1939
แหล่งข้อมูลอื่น
1869 1940
รายชื่อผลงานเพลงของวงเกิร์ลเดย์
ต่อไปนี้เป็นผลงานของวง Girl's Day(เกิร์ลเดย์)เป็นวงดนตรีหญิงล้วนสัญชาติเกหลีใต้
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา เป็น 1 ใน 4 คณะแรกตั้งของมหาวิทยาลัยเทคโนโลยีราชมงคลล้านนา ตั้งอยู่เลขที่ 128 ถนนห้วยแก้ว อำเภอเมืองเชียงใหม่ จังหวัดเชียงใหม่ แบ่งออกเป็น 4 สาขา(ภาควิชา)
ประวัติคณะ
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา เป็นหน่วยงานที่จัดตั้งขึ้นตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งรวมเอาวิทยาเขตต่างๆ ของสถาบันเทคโนโลยีราชมงคล เข้าด้วยกันเป็นมหาวิทยาลัยเทคโนโลยีราชมงคลทั้ง 9 แห่ง โดยมหาวิทยาลัยเทคโนโลยีราชมงคลล้านนา ได้จัดตั้งคณะวิศวกรรมศาสตร์ขึ้น เพื่อจัดการศึกษาในระดับประกาศนียบัตรวิชาชีพชั้นสูง (ปวส.) ระดับปริญญาตรี ในหลักสูตรวิศวกรรมศาสตร์ ครุศาสตร์อุตสาหกรรม และอุตสาหกรรมศาสตร์ และระดับปริญญาโท ในหลักสูตร วิศวกรรมศาสตร์
การศึกษา
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา จัดการศึกษาใน 6 เขตพื้นที่ของมหาวิทยาลัย ได้แก่ เขตพื้นที่ภาคพายัพเชียงใหม่ เขตพื้นที่ลำปาง เขตพื้นที่เชียงราย เขตพื้นที่น่าน เขตพื้นที่พิษณุโลก และเขตพื้นที่ตาก
กิจกรรมนักศึกษา
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
การรับรองมาตรฐานการศึกษา
คณะวิศวกรรมศาสตร์ ได้รับการประเมินคุณภาพการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2550 กลุ่มสาขาวิชาวิศวกรรมศาสตร์ ได้รับผลการประเมินในระดับ "ดี" คะแนนเฉลี่ยเท่ากับ 2.94
คีซอม
โช เฮ-รย็อง (เกาหลี: 조혜령; เกิดวันที่ 20 มกราคม ค.ศ. 1994) หรือชื่อในวงการว่า คีซอม เป็นแร็ปเปอร์หญิงชาวเกาหลีใต้
ประวัติ
โช เฮ-รย็อง เกิดเมื่อวันที่ 20 มกราคม ค.ศ. 1994 ที่โซล ประเทศเกาหลีใต้ จบการศึกษาระดับประถมที่โรงเรียนโซลเจมดงอีลีเมนทารี (Seoul Jamdong Elementary School) จบระดับมัธยมศึกษาตอนต้นที่โรงเรียนเจมซิลมิดเดิล (Jamsil Middle School) และจบระดับมัธยมปลายที่โรงเรียนยองพาเกิร์ล (Youngpa Girls' High School)
ตั้งแต่เดือนสิงหาคมปี 2013 เฮ-รย็องได้ปรากฏตัวบนรถบัสG ออกอากาศทางโทรทัศน์บนรถบัสในจังหวัดคยองกี แต่เธอมาจากโซลไม่ใช่จังหวัดคย็องกี ตั้งแต่เธออายุได้ 6 ขวบเธออาศัยอยู่ในเมืองอาซัน, จังหวัดคย็องกี ปัจจุบันเธออาศัยอยู่ในซองปากู, โซล
ในปี 2015 เฮ-รย็องเข้าแข่งขันในรายการวาไรตีอันพริตตี แรปสตาร์ซีซั่นแรก (Unpretty Rapstar) ก่อนหน้านี้เธอได้เข้าร่วมแข่งขันในรายการวาไรตีโชว์มีเดอะมันนีฤดูกาลที่ 3 (Show Me The Money 3)
เซปพาเรเตอร์
เซปพาเรเตอร์ (อังกฤษ : Separator (oil production)) เป็นท่อหรือถังที่บรรจุแรงดัน เพื่อใช้แยกของไหลที่ส่งมาจากหลุมผลิตปิโตรเลียม ทั้งน้ำมันและแก๊ส ซึ่งเซปพาเรเตอร์ในเชิงของการผลิตปิโตรเลียมนั้นหมายถึงท่อหรือถังที่มีขนาดใหญ่ออกแบบเพื่อแยกของไหลที่ผลิตได้ ส่วนใหญ่เซพาเรเตอร์จะตั้งอยู่ใกล้กับปากหลุม ชุมทางท่อ ซึ่งของไหลจะถูกแยกจากหลุมผลิตเหล่านี้เพื่อแยกเป็นน้ำมันและแก๊ส หรือของเหลวและแก๊ส ซึ่งสำหรับเซปพาเรเตอร์ของน้ำมันและแก๊สจะมีส่วนประกอบสำคัญคือ
1. ถังที่ประกอบด้วย (a) อุปกรณ์หรือชิ้นส่วนขั้นต้นของเซปพาเรเตอร์, (b) ชิ้นส่วน Gravity settling, (c) Mist extractor เพื่อแยกอนุภาคเล็กๆของของเหลวออกจากแก๊ส, (d) ทางออกของแก๊ส, (e) Liquid settling เพื่อแยกแก๊สและไอออกจากน้ำมัน (สำหรับในเซปพาเรเตอร์ที่ใช้แยก 3 สถานะ จะแยกน้ำออกจากน้ำมัน), (f) ทางออกของน้ำมัน, และ (g) ทางออกของน้ำ (ในเซปพาเรเตอร์ 3 สถานะ)
2. ปริมาตรที่เพียงพอสำหรับใส่ของเหลวที่มาจากหลุมหรือท่อ
3. ส่วนสูงและเส้นผ่านศูนย์กลางที่เพียงพอสำหรับแยกของเหลวออกจากแก๊สซึ่งทำให้ Mist extractor ไม่ท่วม
วัดแก่นเหล็ก
วัดแก่นเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 19 ไร่ 3 งาน 04 ตารางวา โฉนดที่ดิน มีที่ธรณีสงฆ์ จำนวน 5 แปลง เนื้อที่ 56 ไร่ 06 ตารางวา
เซปพาเรเตอร์
5. วาล์วกันการไหลกลับของความดันที่ทางออกของแก๊สเพื่อทำให้ความดันภายในถังคงที่
วัดแก่นเหล็ก
วัดแก่นเหล็กตั้งวัดเมื่อ พ.ศ. 2484
เซปพาเรเตอร์
6. อุปกรณ์ปล่อยความดัน
วัดแก่นเหล็ก
อาคารเสนาสนะ ได้แก่ อุโบสถ กว้าง 9 เมตร ยาว 16 เมตร สร้างเมื่อ พ.ศ. 2544 เป็นอาคารคอนกรีตเสริมเหล็ก สร้างใหม่ในที่เดิมหลังเก่า อายุประมาณ 300 ปีเศษ ศาลาการเปรียญ กว้าง 12 เมตร ยาว 26 เมตร สร้างเมื่อ พ.ศ. 2514 เป็นอาคารไม้ทรงไทย หอสวดมนต์ กว้าง 8 เมตร ยาว 24 เมตร สร้างเมื่อ พ.ศ. 2523 เป็นอาคารไม้ทรงไทย กุฏิสงฆ์ จำนวน 20 หลัง เป็นอาคารไม้ ศาลาอเนกประสงค์ ใช้เป็นหอสวดมนต์และหอฉัน ซึ่งเป็นหอกลาง มีกุฏิล้อมรอบเป็นหออเนกประสงค์ และหอระฆัง
ปูชนียวัตถุที่สำคัญ ได้แก่ พระประธานประจำอุโบสถปางมารวิชัย ขนาดหน้าตักกว้าง 6 ศอก 1 คืบ 9 นิ้ว สูง 8 ศอก 1 คืบ พระพุทธรูปยืนปางห้ามญาติ เนื้อทองสำริด สูง 4 ศอกเศษ เป็นพระพุทธรูปเก่าแก่ ตู้ลายรดน้ำ มีลวดลายสวยงามมาก กว้าง 2 ศอก สูง 4 ศอก จำนวน 3 ตู้ เจดีย์รอบอุโบสถ 18 องค์ และปรางค์อีก 4 องค์
ฟานซาง-ท้าปจ่าม
ฟานซาง-ท้าปจ่าม (Phan Rang - Tháp Chàm) เป็นนครแห่งหนึ่งในประเทศเวียดนามและเป็นเมืองหลักของจังหวัดนิญถ่วน ณ ปี พ.ศ. 2547 เขตเมืองทั้งหมดมีประชากรประมาณ 161,000 คน โดย 91,000 คนในจำนวนนี้อาศัยอยู่ในตัวเมืองหลัก
บริเวณเมืองฟานซางเคยเป็นที่ตั้งของเมือง ปัณฑุรังคะ (Panduranga) ในสมัยอาณาจักรจามปา จากนั้นในช่วงสงครามเวียดนาม ฟานซางกลายเป็นที่ตั้งฐานทัพอากาศแห่งหนึ่งของกองทัพอากาศสหรัฐอเมริกา โดยญี่ปุ่นเป็นผู้สร้างสนามบินไว้ก่อนแล้วในช่วงสงครามโลกครั้งที่ 2 และฝรั่งเศสได้เข้ามาใช้ต่อมา
วัดปทุมธาราม (จังหวัดชัยนาท)
วัดปทุมธาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองบัว อำเภอวัดสิงห์ จังหวัดชัยนาท
อาคารเสนาสนะที่สำคัญ ได้แก่ วิหารที่ประดิษฐานพระพุทธรูป รูปเหมือนหลวงปู่ศุข กรมหลวงชุมพรเขตอุดมศักดิ์ หลวงพ่อจาดอดีตเจ้าอาวาส ด้านหน้าวิหารมีพระพุทธรูปปางประทานพรสีทององค์ใหญ่ พระมหาธาตุเจดีย์ศรีชัยนาท เป็นเจดีย์ที่ใหญ่ที่สุดของจังหวัดชัยนาท สร้างขึ้นเพื่อพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์สมบัติครบ 50 ปี เพื่ออัญเชิญพระบรมสารีริกธาตุ และพระธาตุของพระอรหันต์สาวกไปบรรจุอยู่ ณ บุษบกยอดพระเจดีย์ ปูชนียวัตถุอื่นมีพระร่วงเลิศฤทธิ์ และพระพุทธวงศ์ 28 พระองค์ ประดิษฐานอยู่ในองค์เจดีย์ บานประตูหน้าต่างแกะสลักเป็นรูปสัตว์หิมพานต์สีทอง ทางขึ้น 8 ทิศ เป็นบันไดนาค
เหตุฆาตกรรมเดวิด เอมิส
ในวันที่ 15 ตุลาคม 2021 เซอร์เดวิด เอมิส สมาชิกรัฐสภาอังกฤษ (MP) ประจำเขตเซาธเอนด์เวสท์ สมาชิกพรรคพรรคอนุรักษนิยม เสียชีวิตหลังถูกแทงหลายครั้งด้วยมีด ขณะลงพื้นที่พบปะประชาชนในลี-ออน-ซี ผู้ก่อเหตุเป็นชายวัย 25 ปี ชาวอังกฤษเชื้อสายโซมาเลีย ซึ่งในระหว่างการจัดสินคดี เขาอ้างเหตุจูงใจว่า "เกี่ยวข้องกับความขัดแย้งในซีเรีย"
เหตุการณ์นี้เป็นเหตุฆาตกรรมสมาชิกรัฐสภาครั้งแรกในอังกฤษนับตั้งแต่โจ ค็อกซ์ ถูกฆาตกรรมในปี 2016
เครื่องอิสริยาภรณ์ราชสีห์ขาว
เครื่องอิสริยาภรณ์ราชสีห์ขาว (Řád Bílého lva) เป็นเครื่องอิสริยาภรณ์ชั้นสูงสุดของประเทศเช็กเกีย โดยสืบต่อจากเครื่องอิสริยาภรณ์ชื่อเดียวกันในสมัยเชโกสโลวาเกีย โดยเครื่องอิสริยาภรณ์นี้สร้างขึ้นใน พ.ศ. 2465 สำหรับชาวต่างประเทศเท่านั้น ก่อนจะมีการแก้ไขกฎหมายให้มีการมอบแก่พลเรือนของเชโกสโลวาเกียในภายหลัง โดยได้รับแรงบันดาลใจจากกางเขนขุนนางของโบฮิเมียซึ่งสร้างโดยจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ และได้มอบแก่ชาวโบฮิเมียไป 37 ราย
พ.ศ. 2465–2504
เครื่องอิสริยาภรณ์ราชสีห์ขาว ถูกสร้างขึ้นมาภายใต้คำสั่งที่ 243/1920 sb. เมื่อปี พ.ศ. 2465 โดยจะมอบให้กับชาวต่างประเทศเท่านั้น มีจำนวนทั้งสิ้น 5 ชั้น ต่อมาเมื่อเข้าสู่สงครามโลกครั้งที่สอง เครื่องอิสริยาภรณ์นี้ได้นำมามอบให้แก่ชาวเชโกสโลวาเกียที่มีส่วนร่วมในการต่อต้านนาซีเยอรมนีที่เข้ามารุกรานประเทศเชโกสโลวาเกีย และได้สร้างเครื่องเสนาอิสริยาภรณ์ราชสีห์ขาวสำหรับมอบให้แก่เจ้าหน้าที่ทางทหารต่างหากใน พ.ศ. 2488 โดยได้มอบให้แก่ดไวต์ ดี. ไอเซนฮาวร์ ทหารชาวอเมริกัน ซึ่งต่อมาได้ดำรงตำแหน่งเป็นประธานาธิบดีสหรัฐ และเมื่อสิ้นสุดสงครามโลกครั้งที่สองยังคงมีการมอบเครื่องอิสริยาภรณ์นี้เรื่อยมา โดยผู้ได้รับเครื่องอิสริยาภรณ์นี้หลังสงครามโลกครั้งที่ 2 อาทิ เช เกบารา, พระบาทสมเด็จพระนโรดม สีหนุ เป็นต้น
พ.ศ. 2504–2535
เมื่อเชโกสโลวาเกียเปลี่ยนระบอบการปกครองเป็นคอมมิวนิสต์ เครื่องอิสริยาภรณ์นี้ยังคงมีการมอบเช่นเดิม แต่อยู่ในชั้นที่สองรองจากเครื่องอิสริยาภรณ์เคลเมนต์ ก็อตวอร์ด และปรับเปลี่ยนจำนวนลำดับชั้นของเครื่องอิสริยาภรณ์จากห้าชั้นเหลือเพียงสามชั้นเท่านั้น โดยยังมีการมอบเรื่อยมาจนกระทั่งการแยกตัวของเชโกสโลวาเกียและการเปลี่ยนผ่านสู่ระบอบประชาธิปไตย
พ.ศ. 2537–ปัจจุบัน
หลังการเปลี่ยนผ่านประเทศกลับสู่ระบอบประชาธิปไตย และการแยกตัวของเชโกสโลวาเกีย เครื่องอิสริยาภรณ์นี้ยังมีการมอบอีกเช่นเคยโดยอยู่ในฐานะเครื่องอิสริยาภรณ์ชั้นสูงสุดของสาธารณรัฐเช็ก และปรับเปลี่ยนแพรแถบย่อและลักษณะเครื่องอิสริยาภรณ์ใหม่ และเพิ่มจำนวนชั้นเป็นห้าชั้นเช่นเดียวกับสมัยที่เพิ่งสร้างเครื่องอิสริยาภรณ์นี้ ซึ่งสร้างขึ้นมาใหม่อีกครั้งภายใต้คำสั่งที่ 57/1994 sb. โดยมอบให้กับทั้งชาวเช็กเกียและชาวต่างประเทศที่กระทำคุณประโยชน์และช่วยเหลือกิจการของรัฐบาลแห่งสาธารณรัฐเช็ก บางครั้งอาจมีการมอบย้อนหลังการเสียชีวิต ซึ่งเคยมีการมอบย้อนหลังให้แก่วินสตัน เชอร์ชิลล์ นายกรัฐมนตรีสหราชอาณาจักร เมื่อ พ.ศ. 2555 และมีการมอบให้แก่นิโกลัส วินตอนชาวเช็กเกียเชื้อสายยิว เมื่อ พ.ศ. 2557
โดยคำขวัญของเครื่องอิสริยาภรณ์นี้ คือ Pravda vítězí (ความจริงนำไปสู่ชัยชนะ)
วัดโนนธาตุงาม
วัดโนนธาตุงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผักปัง อำเภอภูเขียว จังหวัดชัยภูมิ
วัดโนนธาตุงามตั้งวัดเมื่อ พ.ศ. 2483 สิ่งก่อสร้างที่สำคัญคือ ธาตุ 2 องค์ตั้งอยู่ห่างกันประมาณ 25.5 เมตร ปัจจุบันธาตุองค์ใหญ่พังทลายเหลือเพียงครึ่งองค์ ส่วนองค์เล็กยังคงสภาพรูปลักษณะศิลปกรรมให้เห็นอยู่บ้าง ส่วนปูนที่ฉาบกระเทาะออกเป็นส่วนใหญ่ รูปแบบศิลปกรรมเป็นธาตุแบบท้องถิ่นที่เรียกว่าเจดีย์ลาว อายุสมัยน่าจะอยู่ในช่วงปลายอยุธยาหรือต้นรัตนโกสินทร์
ธาตุองค์ที่ 1 เป็นธาตุก่อด้วยอิฐสอดินฉาบปูนและมีปูนปั้นประดับด้านนอกสภาพองค์ธาตุยังค่อนข้างสมบูรณ์ แต่ปูนปั้นประดับหลุดร่อนเกือบหมดเหลือเพียงปูนปั้นกลีบบัวหงายประดับอยู่บางส่วน ส่วนฐานจมดินลักษณะองค์ธาตุเป็นรูปสี่เหลี่ยมจัตุรัสขนาด 1.20 เมตร สูงประมาณ 2.70 เมตร รอบองค์ธาตุมีอิฐเรียงอยู่ที่ระดับพื้นดินเป็นรูปสี่เหลี่ยมผืนผ้าคล้ายเป็นพื้นฐานรองรับอีกชั้นหนึ่ง ขนาดกว้าง 3.50 เมตร ยาว 8.50 เมตร มีร่องรอยของใบเสมาหินปักเป็นกลุ่ม กลุ่มละ 3 ใบ ทุกด้านและที่มุมฐานทั้ง 4 ส่วนธาตุองค์ที่ 2 ลักษณะเป็นธาตุทรงสี่เหลี่ยมจัตุรัส ก่อด้วยอิฐสอดิน สภาพค่อนข้างชำรุดหักพังไม่เห็นรูปแบบเดิมที่ชัดเจน ไม่สามารถบอกได้ว่ามีการฉาบปูนด้านนอกหรือไม่ ขนาดขององค์ธาตุ กว้างและยาว 1.90 เมตร ส่วนสูงที่เหลืออยู่ประมาณ 2.20 เมตร
วัดข่อย (จังหวัดเพชรบุรี)
วัดข่อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับอุทยานประวัติศาสตร์พระนครคีรี ในตำบลคลองกระแชง อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 7 ไร่ 50 ตารางวา มีธรณีสงฆ์ จำนวน 3 แปลง เนื้อที่ 46 ไร่ 40 ตารางวา
วัดข่อยตั้งวัดเมื่อ พ.ศ. 2400 ได้รับพระราชทานวิสุงคามสีมา เมื่อ พ.ศ. 2447 เขตวิสุงคามสีมา กว้าง 8 เมตร ยาว 17 เมตร
อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 17 เมตร สร้างเมื่อ พ.ศ. 2447 เป็นอาคารก่ออิฐถือปูน ศาลาการเปรียญ กว้าง 9 เมตร ยาว 17 เมตร เป็นอาคารทรงไทยครึ่งตึกครึ่งไม้ กุฏิสงฆ์ เป็นอาคารไม้ 1 หลัง นอกจากนี้มี ศาลาพักร้อน 2 หลัง หอระฆัง 1 หลัง โรงครัว 1 หลัง จำนวน 4 ห้อง ต่อมาได้มีการสร้างพระธาตุฉิมพลี เป็นทรงสี่เหลี่ยมจัตุรัส ฐานกว้างด้านละ 18 เมตร สูง 27 เมตร มี 3 ชั้น ประกอบด้วยชั้นที่ 1 ภายในประดิษฐานพระพุทธรูป 3 องค์ คือพระพุทธเศรษฐีมิ่งมงคล พระประธาน เป็นพระพุทธรูปเนื้อเงินทั้งองค์ พระพุทธเศรษฐีนวโกฏิ และพระสีวลี ด้านนอกเป็นลวดลายปูนปั้นเทพนมรายรอบ 4 ทิศ ประตูและหน้าต่างเป็นไม้แกะสลักรูปนักษัตร ป่าหิมพานต์ และเทพประจำวันเกิด ฝาผนังเป็นภาพพุทธประวัติ
โรงเรียนวิเชียรมาตุ
โรงเรียนวิเชียรมาตุ(วิ-เชียน-มา-ตุ) เป็นโรงเรียประจำจังหวัดตรัง สังกัดสำนักงานเขตพื้นที่การศึกษามัธยมศึกษา เขต 13 กระทรวงศึกษาธิการ เป็นโรงเรียนมัธยมศึกษาขนาดใหญ่พิเศษ เปิดสอนระดับมัธยมศึกษาตอนต้นและมัธยมศึกษาตอนปลาย รับนักเรียนแบบสหศึกษาทั้งชายและหญิง ชั้นมัธยมศึกษาตอนต้น มี 11 ห้อง ชั้นมัธยมศึกษาตอนปลายมี 13 ห้อง
ประวัติโรงเรียน
โรงเรียนวิเชียรมาตุถือกำเนิดขึ้นจากพระราชประสงค์ อันกอปรด้วยพระมหากรุณาธิคุณ ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระบรมราชินีนาถใน พระบาทสมเด็จพระจุลจอมเกล้าเจ้าอยู่หัว
จากสมุดหมายเหตุรายวันเล่มแรกของโรงเรียน ถูกบันทึกไว้เป็นความสรุปได้ว่า เมื่อวันที่ 21 สิงหาคม พุทธศักราช 2455 สมเด็จพระศรีพัชรินทราบรมราชินีนาถ เสด็จประพาสจังหวัดตรัง ประทับพักผ่อนสำราญพระราชอิริยาบถ ณ ตำหนักผ่อนกาย ทรงปรารภว่า พื้นภูมิทำเลตำบลทับเที่ยงนี้เหมาะสมดี ควรมีสถานศึกษาไว้เพาะปลูกปัญญาแก่กุลบุตรกุลธิดาสืบไป จึงได้พระราชทานทรัพย์สินส่วนพระองค์เป็นเงิน 4,000 บาท ให้ผู้ว่าราชการจังหวัดตรัง สร้างโรงเรียนขึ้น และพระราชทานนามให้ว่า โรงเรียนวิเชียรมาตุ ซึ่งหมายความถึง พระบรมราชชนนีในพระปรเมนทรมหาวชิราวุธพระมงกุฏเกล้าเจ้าอยู่หัว
ปีพุทธศักราช 2458 อำมาตย์โท พระยารัษฎานุประดิษฐ์ (คอซิมบี้ ณ ระนอง) ผู้ว่าราชการจังหวัดขณะนั้น และรองอำมาตย์โท ขุนเพาะนิสัยชอบ (เชื้อ รัชตรัตน์) ธรรมการจังหวัดตรัง ได้ดำเนินการให้มีการก่อสร้างทั้งหมด 8,155 บาท เสร็จเรียบร้อยในเดือนพฤษภาคม พุทธศักราช 2459
ปีพุทธศักราช 2459 นั้นเอง ทางการได้ย้ายศาลากลางจังหวัด จากอำเภอกันตัง มาตั้งที่อำเภอบางรัก และได้ย้ายครู-นักเรียนจากโรงเรียนตรังคภูมิ ซึ่งเป็นโรงเรียนประจำจังหวัดเดิม มาเรียนที่โรงเรียนวิเชียรมาตุ โรงเรียนประจำจังหวัดใหม่ ในวันที่ 1 พฤษภาคม พุทธศักราช 2459 ซึ่งขณะนั้นกำลังก่อสร้างอาคารบางส่วนอยู่ เมืองตรังที่ตั้งใหม่เจริญขึ้นอย่างรวดเร็ว ประชาชนสนใจการศึกษาอย่างมาก ทำให้โรงเรียนวิเชียรมาตุ ไม่สามารถรับนักเรียนได้พอกับความต้องการ จึงต้องตัดจำนวนนักเรียนส่วนหนึ่งออก ความทราบถึงสมเด็จพระศรีพัชรินทราบรมราชินีนาถ พระองค์จึงพระราชทานทรัพย์สินส่วนพระองค์เพิ่มเติมอีกเป็นจำนวน 6,000 บาท สร้างอาคารเรียนหลังที่สองขึ้น พร้อมพระราชทานนาม อาคารหลังนั้นว่า สภาราชินี
เมื่อวันที่ 1 กรกฎาคม พ.ศ. 2459 ทางจังหวัดตรังได้รับโรงเรียนวิเชียรมาตุ เข้าในทะเบียนโรงเรียนของจังหวัดตรัง โดยมีรองอำมาตย์ตรี ซุ่นกิ๊ต สินธวานนท์ เป็นครูใหญ่ อำมาตย์โท พระยารัษฎานุประดิษฐ์ (คอซิมบี้ ณ ระนอง) ผู้ว่าราชการจังหวัดและรองอำมาตย์โท ขุนเพาะนิสัยชอบ ธรรมการจังหวัดเป็นผู้จัดการ
ปีพุทธศักราช 2460 พระบาทสมเด็จพระมงกุฏเกล้าเจ้าอยู่หัว เสด็จพระราชดำเนินเลียบหัวเมืองปักษ์ใต้ได้ผ่านจังหวัดตรัง ได้ทรงพระกรุณาโปรดเกล้าโปรดกระหม่อม กระทำพิธีเปิดโรงเรียนวิเชียรมาตุเมื่อวันที่ 3 พฤษภาคม พ.ศ. 2460 มีนายพลโท พระยาสุรินทราชา (นกยูง วิเศษกุล) สมุหเทศาภิบาล กราบบังคมทูลถวายรายงาน มีกระแสพระราชดำรัสตอบ ความว่า
เมื่อ ปี พ.ศ. 2475 จังหวัดตรังได้เปิด โรงเรียนสตรีประชาบาล เป็นโรงเรียนสำหรับกุลธิดาของจังหวัดตรัง ได้ใช้อาคารสภาราชินี เปิดดำเนินการสอนนักเรียนฝ่ายสตรีจนกระทั่ง ปีพุทธศักราช 2478 ได้ย้ายนักเรียนสตรีจากอาคารสภาราชินี ไปอยู่ที่โรงเรียนสตรีประชาบาล และต่อมาได้ใช้ชื่อ อาคารสภาราชินี เป็นชื่อ โรงเรียนสภาราชินี จนถึงปัจจุบัน
เมื่อวันที่ 1 กรกฎาคม พ.ศ. 2549 ทางโรงเรียนได้จัดกิจกรรม 90 ปีโรงเรียนวิเชียรมาตุ โดยพลอากาศตรี กำธน สินธวานนท์ องคมนตรี ซึ่งเป็นบุตรของหลวงบริหารสิกขกิจ ( ซุ่นกิ๊ต สินธวานนท์) ครูใหญ่คนแรกของโรงเรียน เป็นประธานในพิธี
ตะพาบแก้มแดง
ตะพาบแก้มแดง (Malayan solf-shell turtle; ) เป็นตะพาบชนิดหนึ่งที่พบได้ในประเทศไทย จัดเป็นตะพาบขนาดเล็กที่สุดเป็นอันดับสองที่พบในประเทศไทย (เล็กที่สุด คือ ตะพาบหับพม่า (Lissemys scutata)) กระดองสีเทาเข้มมีจุดสีดำทั่วไป หัวสีเทานวลมีรอยเส้นสีดำตลอดตามแนวกระดูกสันหลังจนถึงส่วนท้ายกระดอง มีสีแดงที่แก้มและข้างคอ เมื่อยังเล็กมีจุดสีดำคล้ายดวงตากระจายไปทั่วกระดองเห็นชัดเจน ตะพาบที่พบที่จังหวัดตากและกาญจนบุรีมีสีเข้มกว่าและไม่มีสีแดงที่แก้ม มีจมูกยาว หางสั้น และมีขาเล็ก
จัดเป็นตะพาบเพียงชนิดเดียวที่อยู่ในสกุล Dogania
ขนาดโตเต็มที่กระดองยาวประมาณ 1 ฟุต หนักประมาณ 15 กิโลกรัม
ถิ่นที่อยู่อาศัย พบในพม่า, มาเลเซีย, บรูไน, สุมาตรา, อินโดนีเซีย และฟิลิปปินส์ สำหรับประเทศไทยพบบ้างที่จังหวัดตาก, กาญจนบุรี และพบมากทางภาคใต้ แถบจังหวัดชุมพร และจังหวัดนครศรีธรรมราช ชอบอยู่ในห้วยหนอง คลองบึงทั่วไป และมีชุกชุมตามลำธารบนภูเขา การสืบพันธุ์ออกไข่ครั้งละ 3-7 ฟอง
ปัจจุบันเป็นสัตว์น้ำคุ้มครองตามประกาศของกรมประมง และสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 โดยมีชื่อเรียกในภาษาอีสานว่า "ปลาฝาดำ"
สงครามฮุสไซต์
สงครามฮุสไซต์ (Hussite Wars) หรือ สงครามโบฮีเมีย หรือ การปฏิวัติฮุสไซต์ เป็นการสู้รบระหว่างฝ่ายฮุสไซต์ที่นับถือคำสอนของยัน ฮุสกับฝ่ายโรมันคาทอลิก นำโดยจักรวรรดิโรมันอันศักดิ์สิทธิ์ รวมถึงการสู้รบกันเองในหมู่นักรบฮุสไซต์ สงครามนี้เกิดขึ้นหลังเหตุการณ์ความแตกแยกหลายเหตุการณ์ระหว่างผู้นับถือคำสอนของฮุสกับผู้ปกครองที่นับถือนิกายโรมันคาทอลิก เช่น การเผาทั้งเป็นฮุส, เหตุบัญชรฆาตในกรุงปรากและการสวรรคตของพระเจ้าเวนเซลแห่งชาวโรมัน ในปี ค.ศ. 1424 เมื่อยัน ชิชกา ผู้นำฝ่ายฮุสไซต์เสียชีวิต ฮุสไซต์แตกออกเป็นฝ่ายสายกลางยูทราควิสม์และฝ่ายหัวรุนแรงทาบอไรต์ ยูทราควิสม์ร่วมมือกับฝ่ายโรมันคาทอลิกรบกับทาบอไรต์จนในปี ค.ศ. 1434 กองกำลังผสมยูทราควิสม์-คาทอลิกรบชนะกองทัพทาบอไรต์ที่ลิปานีและมีการลงนามในสัญญาบาเซิล โดยฮุสไซต์ยอมรับจักรพรรดิซีกิสมุนด์แห่งจักรวรรดิโรมันอันศักดิ์สิทธิ์เป็นกษัตริย์โบฮีเมียและฝ่ายโรมันคาทอลิกอนุญาตให้ฝ่ายฮุสไซต์ประกอบพิธีของตนได้ สงครามนี้ทำให้ฮุสไซต์มีอำนาจเหนือภูมิภาคโบฮีเมียและโมราเวียไปอีกเกือบ 200 ปี ก่อนจะสูญเสียอำนาจไปหลังพ่ายแพ้ในยุทธการที่ไวต์เมาเทนในสงครามสามสิบปี
นาฬิกาช้าง
นาฬิกาช้าง (elephant clock) เป็นสิ่งประดิษฐ์ยุคกลางโดย อิสมาอีล อัลญะซะรี (1136–1206) วิศวกรและนักประดิษฐ์นาฬิกาหลายชนิด
กลไกเวลาของนาฬิกานั้นมาจากแอ่งน้ำที่ซ่อนไว้ในตัวช้าง ในถังน้ำมีถ้วยลึกลอยอยู่ ซึ่งมีรูเล็ก ๆ อยู่ตรงกลาง โดยถ้วยนี้จะใช้เวลาครึ่งชั่วโมงพอดีในการที่น้ำจะเติมเช้าจนเต็ม ทันใดเมื่อถ้วยจมลงก็จะดึงเส้นเชือกที่ติดกับกลไกแบบม้าโยกในหอคอยบนเหนือช้าง ปล่อยให้ลูกบอลหล่นลงมาในปากของงู ทำให้งูล้มไปด้านหน้าและดึงถ้วยขึ้นมาจากน้ำโดยใช้เชือก ในขณะเดียวกัน ระบบเส้นเชือกจะทำให้หุ่นในหอคอยยกหัวขึ้นทางซ้ายหรือขวา ส่วนควาญช้างจะตีกลอง ซึ่งจะบอกว่าครบครึ่งชั่วโมงหรือหนึ่งชั่วโมง ถัดมา งูจะหักกลับไปที่เดิม และวนเวียนวงจรนี้ใหม่อีกครั้ง
ในปัจจุบันมีการสร้างนาฬิกาช้างขึ้นจริงมากมายภายใต้องค์กร 1001 อินเวนชั่นส์ และนำไปจัดแสดงทั่วโลกตั้งแต่ปี 2006 ในปี 2010 ขณะที่จัดแสดงในพิพิธภัณฑ์วิทยาศาสตร์ลอนดอน นักข่าวบีบีซี นิค ฮิงงัมเคยชื่นชมว่าสิ่งประดิษฐ์ยักษ์นี้ "อลังการ"
ฉันร้องไห้เป็นหมื่นครั้งเพื่อมาเจอเธอ
องค์ประกอบทางดนตรี
เพลง "ฉันร้องไห้เป็นหมื่นครั้งเพื่อมาเจอเธอ" เป็นเพลงที่มีความหมายเดียวกันกับชื่ออัลบั้ม เท็นเทาซันด์เทียส์ ซิงเกิลนี้นับเป็นซิงเกิลแรกที่ไม่ได้เป็นเพลงช้า และเป็นหนึ่งในไม่กี่เพลงของวงที่ไม่ใช่เพลงอกหัก เพลงนี้มีเนื้อหาเกี่ยวกับเดินทางที่ผ่านความเจ็บปวดมากมาย ก่อนที่จะได้เจอกับความหมายของชีวิตที่ปลายทาง ซึ่งคือรักแท้ที่คุ้มค่าแม้ว่าจะต้องร้องไห้เสียน้ำตาเป็นหมื่นครั้งก็ตาม
ภาคดนตรีของเพลงนี้ยังคงความเป็นคลาสสิกร็อกไว้อยู่ โดยการประยุกต์ใช้เครื่องสายตะวันตก เช่น ไวโอลิน และเชลโล โดยมีวงวีทรีโอมาช่วยเล่นดนตรีในส่วนของเครื่องสาย
โภชนาการ
โภชนาการเป็นการคัดเลือกอาหารและเตรียมอาหาร และการย่อยเพื่อให้ร่างกายดูดซึมสารอาหาร การทานอาหารเพื่อสุขภาพสามารถหลีกเลี่ยงปัญหาสุขภาพได้หลายอย่าง
นักกำหนดอาหารเป็นวิชาชีพสาธารณสุขผู้มีความชำนาญพิเศษในโภชนาการมนุษย์ การวางแผนมื้ออาหาร เศรษฐศาสตร์และการเตรียม พวกเขาได้รับการฝึกเพื่อให้คำแนะนำทางอาหารที่ปลอดภัยต่อผู้บริโภค และการจัดการต่อปัจเจกบุคคล ตลอดจนสถาบัน นักโภชนาการคลินิกเป็นวิชาชีพสาธารณสุขซึ่งมุ่งเจาะจงต่อบทบาทของโภชนาการในโรคเรื้อรัง ซึ่งรวมการป้องกันหรือการรักษาโรคที่เป็นไปได้โดยการจัดการกับการพร่องสารอาหารก่อนพึ่งยา
อาหารไม่ดีอาจมีผลทำร้ายสุขภาพ ทำให้เกิดโรคความพร่อง เช่น ลักปิดลักเปิด, สภาพที่ร้ายแรงถึงชีวิต เช่น โรคอ้วน และโรคเมทาบอลิก และโรคทั่วร่างกายเรื้อรัง เช่น โรคหัวใจหลอดเลือด เบาหวานและกระดูกพรุน
โปรตีน
ร่างกายต้องการกรดอะมิโนเพื่อสร้างโปรตีนขึ้นใหม่และเพื่อแทนที่โปรตีนที่เสื่อมสภาพซึ่งจะถูกขับถ่ายออกทางปัสสาวะ ในร่างกายของสัตว์ ความต้องการกรดอะมิโนชนิดใด ๆ จะขึ้นอยู่กับว่ากรดอะมิโนชนิดนั้น ๆ เป็นกรดอะมิโนที่จำเป็น (ร่างกายไม่สามารถสร้างขึ้นเองได้) หรือกรดอะมิโนที่ไม่จำเป็น (ร่างกายสามารถสร้างขึ้นเองได้จากสารประกอบไนโตรเจน) การบริโภคอาหารที่มีกรดอะมิโนที่จำเป็นในปริมาณที่เหมาะสมจึงเป็นสิ่งที่มีความสำคัญต่อการเจริญเติบโตของสัตว์
วิตามิน
วิตามิน เป็นสารอินทรีย์ที่สิ่งมีชีวิตจำเป็นต้องได้รับในบริมาณเล็กน้อย สำหรับการเติบโต ขยายพันธุ์ และช่วยให้มีสุขภาพดี ถ้าสิ่งมีชีวิตขาดวิตามินตัวใดตัวหนึ่งจะมีอาการป่วยซึ่งมีลักษณะเฉพาะขึ้นกับวิตามินที่ขาด
วิตามินแบ่งออกเป็น 2 จำพวก ได้แก่ วิตามินที่ละลายในน้ำ เช่น B1, B2, B3, B5, B6, B12, H, M, C เป็นต้น และวิตามินที่ละลายในไขมันเช่น A, D, E, K เป็นต้น
ไขมัน
ในทางเคมีโดยเฉพาะอย่างยิ่งชีวเคมี กรดไขมันเป็นกรดคาร์บอกซิลิก (carboxylic acid) ซึ่งมีหางเป็นโซ่แบบ อะลิฟาติก (aliphatic) ยาว มีทั้งอิ่มตัว (saturated) และไม่อิ่มตัว กรดไขมันจะมีคาร์บอน อย่างน้อย 8 อะตอม และส่วนใหญ่จะเป็นจำนวนเลขคู่ เพราะกระบวนการชีวสังเคราะห์ของกรดไขมันจะเป็นการเพิ่มโมเลกุลของอะซิเตต ซึ่งมีคาร์บอน อยู่ 2 อะตอม
ในอุตสาหกรรม กรดไขมันผลิตโดยการไฮโดรไลสิส (hydrolysis) เอสเตอร์ ลิงเกจส์ ในไขมัน หรือน้ำมันในรูปของ ไตรกลีเซอไรด์ (triglyceride) ด้วยการกำจัด กลีเซอรอล ออกไป ดู โอลีโอเคมิคอล (oleochemical)
คาร์โบไฮเดรต
น้ำตาล คือ สารให้ความหวานตามธรรมชาติชนิดหนึ่ง มีเรียกกันหลายแบบ ขึ้นอยู่กับรูปร่างลักษณะของน้ำตาล เช่น น้ำตาลทราย น้ำตาลกรวด น้ำตาลก้อน น้ำตาลปีบ เป็นต้น แต่ในทางเคมี โดยทั่วไปหมายถึง ซูโครส หรือ แซคคาโรส ไดแซคคาไรด์ ที่มีลักษณะเป็นผลึกของแข็งสีขาว น้ำตาลเป็นสารเพิ่มความหวานที่นิยมใช้กันอย่างแพร่หลาย ในอุตสาหกรรมการผลิตอาหาร โดยเฉพาะอย่างยิ่ง ขนมหวาน และเครื่องดื่ม ในทางการค้าน้ำตาลผลิตจาก อ้อย (sugar cane), ต้นตาล (sugar palm) , ต้นมะพร้าว (coconut palm) , ต้นเมเปิ้ลน้ำตาล (sugar maple) และ หัวบีท (sugar beet) ฯลฯ น้ำตาลที่มีองค์ประกอบทางเคมีแบบง่ายที่สุด หรือ โมโนแซคคาไรด์ เช่น กลูโคส เป็นที่เก็บพลังงาน ที่จะต้องใช้ในกิจกรรม ทางชีววิทยา ของเซลล์ ศัพท์ทางเทคนิคที่ใช้เรียกน้ำตาลจะลงท้ายด้วยคำว่า "-โอส" (-ose) เช่น กลูโคส
โภชนาการกับการกีฬา
โภชนาการมีความสำคัญมากในการพัฒนาสมรรถภาพทางด้านกีฬา วิธีพัฒนาสมรรถภาพโดยการบริโภคที่ทำการโดยทั่วไปคือ บริโภคโปรตีนในปริมาณมาก ๆ โดยเฉพาะเนื้อสัตว์ที่มีสีแดง เพื่อช่วยในการสร้างกล้ามเนื้อ ซึ่งประสิทธิภาพของวิธีดังกล่าวยังไม่แน่ชัด เพราะปริมาณของโปรตีนในอาหารทั่วไปที่บริโภคกันในทุกวันนี้ ก็มีมากกว่าปริมาณของโปรตีนในกล้ามเนื้อที่ร่างกายสังเคราะห์ได้ในแต่ละวัน
ในการเร่งการสังเคราะห์กล้ามเนื้อ นักกีฬาจะมีเป้าหมายในการหาวิธีที่สามารถฟื้นฟูเนื้อเยื่อได้เร็วที่สุด การทำให้กล้ามเนื้อเย็นตัวหรือร้อนขึ้นเพื่อลดอาการบวมและกระตุ้นการไหลเวียนของเลือด การพักผ่อนอย่างเพียงพอ การบริหารร่างกายอย่างเบา ๆ การนวดผ่อนคลายกล้ามเนื้อ รวมทั้งการบริโภคอาหารอย่างถูกหลักโภชนาการ เป็นหนทางที่ดีสำหรับการฟื้นฟูเนื้อเยื่อของกล้ามเนื้อ และก่อนเล่นกีฬา การดื่มน้ำหรือเครื่องดื่มที่มีสารละลายอิเล็กโทรไลต์ก็จะช่วยป้องกันการสูญเสียน้ำของร่างกายได้
โภชนาการกับอุตสาหกรรมการแปรรูปอาหาร
ตั้งแต่ยุคสมัยของการปฏิวัติอุตสาหกรรมเมื่อประมาณ 200 ปีก่อน อุตสาหกรรมการแปรรูปอาหารได้มีเทคโนโลยีต่าง ๆ ที่ช่วยให้เก็บอาหารให้คงความสดได้นานขึ้น และแปรรูปอาหารให้มีสภาพเปลี่ยนไปจากที่เป็นอยู่ตามธรรมชาติ การแช่เย็นเป็นเทคโนโลยีขั้นต้นที่สามารถรักษาความสดได้ ขณะที่เทคโนโลยีอื่น ๆ จะช่วยให้เก็บรักษาอาหารไว้ได้นานที่สุดโดยไม่เน่าเสีย
งามพรรณ เวชชาชีวะ
ประวัติการศึกษา
เริ่มการศึกษาระดับอนุบาลที่ โรงเรียนอนุบาลยุคลธร และศึกษาต่อระดับประถมที่ โรงเรียนกุมารีการุณย์ และโรงเรียนสามมิตร จบการศึกษาะดับมัธยมต้นจาก โรงเรียนสตรีจุลนาค และระดับมัธยมปลายจาก โรงเรียนศรีวิกรม์ จากนั้นได้เข้าศึกษาจนสำเร็จปริญญาตรี สาขาภาษาฝรั่งเศส (เกียรตินิยมอันดับหนึ่ง เหรียญทอง) จาก คณะศิลปศาสตร์ มหาวิทยาลัยธรรมศาสตร์ ภายหลังได้ศึกษาต่อด้านการแปล และได้รับประกาศนียบัตรการแปล (อังกฤษ-ฝรั่งเศส-อิตาลี) จากโรงเรียนล่ามและการแปลของรัฐบาลเบลเยียม ในกรุงบรัสเซลส์
ประวัติการทำงาน
เริ่มทำงานครั้งแรก ที่ บริษัท มีเดียโฟกัส ในตำแหน่งเจ้าหน้าที่การแปล ก่อนจะเป็น เจ้าของและบรรณาธิการนิตยสาร "เพื่อนใหม่" ซึ่งเป็นนิตยสารสำหรับเด็กก่อนวัยรุ่น และปัจจุบันเป็น กรรมการผู้จัดการบริษัท ซิลค์โรด พับลิเชอร์ เอเยนซี จำกัด ซึ่งเป็นบริษัทตัวแทน ลิขสิทธิ์วรรณกรรม ให้กับนักเขียนและสำนักพิมพ์ทั่วโลก นอกจากนี้ยังเป็น ผู้บรรยายพิเศษด้านการแปลและลิขสิทธิ์ ให้กับมหาวิทยาลัยต่างๆ และเป็นกรรมการตัดสิน การประกวดนิทาน และวรรณกรรมเยาวชน
ผลงาน
มีผลงานการแปลจากภาษาอังกฤษ ฝรั่งเศส อิตาลี และภาษาอื่น กว่า 20 เรื่อง ได้แก่ ภิกษุกับนักปรัชญา, คู่มือธุรกิจลิขสิทธิ์, ด้วยรักและช็อกโกแลต, แฮร์รี่ พอตเตอร์กับถ้วยอัคนี, หนึ่งปีแสนสุขในโปรวองซ์, ปริศนาบันทึกลับสีดำ, ผมไม่กลัว, แสนสุขเสมอในโปรวองซ์, มาตาปารี เด็กชายจากดวงดาว, โนเวเชนโต้, ไฮดี้, เดเปอโร รักยิ่งใหญ่จากใจดวงเล็ก, ไหม, ไร้เลือด, เมล็ดแครอต, ดวงตาราชันย์, ออสการ์กับผู้หญิงเสื้อชมพู ,มหันตภัยใต้พิภพ ,ผจญภัยใต้อุโมงค์, พิชิตอาทิตย์ใต้บาดาล, วันศุกร์คู่หูโรบินสัน ครูโซ ,บันทึกของซลาตาเด็กหญิงจากซาราเยโว, ดิ เอเมอรัลด์ แอตลาส แผนที่มรกตมนตรา เป็นต้น
แปดสองสี่,นิยามความรัก, ความสุขของกะทิ และภาคต่อ ความสุขของกะทิ ตอน ตามหาพระจันทร์, เดียว, ฆาตกรรมตุ๊กตา, ใส่สีชีวิต, นิยามความรัก/โมงยามกับความรัก, ชนชาติไต, ความสุขของกะทิ ตอนในโลกใบเล็ก
เหตุเพลิงไหม้อาคารสูงในเกาสฺยง พ.ศ. 2564
ในช่วงเช้าตรู่ของวันที่ 14 ตุลาคม พ.ศ. 2564 เวลา 02:54 NST (UTC+8) เกิดเหตุเพลิงไหม้ในอาคารสูง 13 ชั้นในเขตหยานเฉิง นครเกาสฺยง ทางตะวันตกเฉียงใต้ของประเทศไต้หวัน มีผู้เสียชีวิต 46 ราย และบาดเจ็บ 41 ราย เพลิงสงบลงหลังการดับเพลิงดำเนินไปกว่าสี่ชั่วโมงครึ่ง สาเหตุการเกิดเพลิงไหม้ยังเป็นที่สอบสวนอยู่ เหตุเพลิงไหม้นี้เป็นเหตุเพลิงไหม้ที่ร้ายแรงที่สุดในประวัติศาสตร์ของเกาสฺยง และเป็นเหตุเพลิงไหม้ที่ร้ายแรงที่สุดในประเทศไต้หวันนับตั้งแต่ปี 1995 ซึ่งเกิดเหตุเพลิงไหม้ในร้านคาราโอเกะ มีผู้เสียชีวิต 64 ราย และเป็นเหตุเพลิงไหม้ที่มีผู้เสียชีวิตสูงสุดอันดับสามในประวัติศาสตร์ไต้หวัน
ซูโครส
ซูโครส (Sucrose) เป็นไดแซ็กคาไรด์ชนิดหนึ่ง มีชื่อสามัญว่า น้ำตาลทราย (table sugar) ซูโครส 1 โมเลกุลประกอบด้วยมอโนแซ็กคาไรด์ 2 โมเลกุลได้แก่กลูโคสและฟรุคโตส
องค์ประกอบ(Composition)
ซูโครสประกอบด้วยโมเลกุลของ กลูโคส(glucose) 1 โมเลกุล เชื่อมต่อกับโมเลกุลของฟรักโทส (fructose) 1 โมเลกุล ด้วยพันธะไกลโคซิดิก (glycosidic bond) สูตรเอมไพริกัลของซูโครส คือ C12H22O11 และชื่อเคมีคือ β-D-fructofuranosyl-(2→1)-α-D-glucopyranoside. ( α(1-2) pronounced alpha-one-two )
การผลิต (Production)
ในประเทศไทยและประเทศในแถบเมืองร้อนสามารถผลิตซูโครสในระดับอุตสาหกรรมได้จาก อ้อย (sugar cane) ส่วนประเทศในแถบเมืองหนาวจะใช้ หัวบีทเป็นวัตถุดิบหลักในการผลิต น้ำตาลที่ได้จากอุตสาหกรรมเหล่านั้นเรียกว่า "น้ำตาลทราย" โดยระหว่างกระบวนการผลิตจะถูกทำให้ขาวโดยการฟอกสีและนำไปตกผลึก (crystallized) ก่อนที่จะบรรจุเพื่อส่งจำหน่าย
เจมส์ สแตนนัป เอิร์ลสแตนนัปที่ 7
เจมส์ ริชาร์ด สแตนนัป, เอิร์ลที่ 13 แห่งเชสเตอร์ฟีลด์และเอิร์ลสแตนนัปที่ 7 (James Richard Stanhope, 13th Earl of Chesterfield and 7th Earl Stanhope) เป็นนักการเมืองพรรคอนุรักษนิยมชาวอังกฤษ
เบื้องหลัง
เจมส์ สแตนนัปเป็นบุตรคนแรกของอาร์เธอร์ สแตนนัป กับ อีฟลิน เพนน์ฟาเธอร์ บุตรสาวของริชาร์ด เพนน์ฟาเธอร์แห่งโนคีแวน กับ เอมิลี่ บัตเลอร์ ส่วนเอ็ดวาร์ด สแตนนัป และ ฟิลลิป สแตนนัป เป็นลุงของเขา
แหล่งข้อมูลอื่น
1880 1967
ฟีฟ่าคอนเฟเดอเรชันส์คัพ 2013 นัดชิงชนะเลิศ
ฟีฟ่าคอนเฟเดอเรชันส์คัพ 2013 นัดชิงชนะเลิศ จะมีการแข่งขัน ฟุตบอล เพื่อที่จะกำหนดผู้ชนะของ ฟีฟ่าคอนเฟเดอเรชันส์คัพ 2013. การแข่งขันจะจัดขึ้นที่ มารากานัง, รีโอเดจาเนโร, บราซิล และจะต่อกรกับผู้ชนะของรอบรองชนะเลิศ.
ปริซึมวอลลัสตัน
ปริซึมวอลลัสตัน (Wollaston prism) เป็นอุปกรณ์ทางแสงที่คิดค้นโดยวิลเลียม ไฮด์ วอลลัสตัน ใช้เป็นโพลาไรเซอร์ โดยจะทำการสุ่มแบ่งแสงโพลาไรซ์หรือไม่โพลาไรซ์ออกเป็นลำแสงโพลาไรซ์แบบเส้นตรงสองลำตั้งฉากกัน
ปริซึมวอลลัสตันประกอบขึ้นจากปริซึมสองอันวางตั้งฉากกัน ซึ่งโดยทั่วไปแล้วทำขึ้นจากแคลไซต์ โดยเชื่อมส่วนฐานของปริซึมสามเหลี่ยมมุมฉากสองอันที่มีแกนลำแสงตั้งฉากกัน แสงจะแยกออกจากกันหลังจากออกจากปริซึมและได้ลำแสงโพลาไรซ์ 2 ลำ มุมเบี่ยงเบนถูกกำหนดโดยมุมลิ่มของปริซึมและความยาวคลื่น ปริซึมชนิดนี้ที่มีจำหน่ายทั่วไปมีมุมเบี่ยงเบนตั้งแต่น้อยกว่า 1° ไปจนถึงประมาณ 45°
ฟีฟ่าคอนเฟเดอเรชันส์คัพ 2013 นัดชิงชนะเลิศ
เส้นทางสู่นัดชิงชนะเลิศ
ตารางคะแนนหลังจบนัดสุดท้าย กลุ่ม เอ ชนะเลิศ ตารางคะแนนหลังจบนัดสุดท้าย กลุ่ม บี ชนะเลิศ
ทรู อะคาเดมี่ แฟนเทเชีย ซีซั่นที่ 1
ทรู อคาเดมี่ แฟนเทเชีย ซีซั่นที่ 1 (ชื่อเดิม : อะคาเดมี่ แฟนเทเชีย ฤดูกาลที่ 1) เป็นซีซั่นแรกของ ทรู อคาเดมี่ แฟนเทเชีย รับสมัครนักล่าฝันที่กรุงเทพมหานคร เพียงที่เดียว จัดระหว่างวันที่ 21 มิถุนายน - 21 สิงหาคม พ.ศ. 2547 ทั้งหมด 9 สัปดาห์ โดยสัปดาห์ที่ 1 - 6 จัดคอนเสิร์ตที่ มูนสตาร์ สตูดิโอ และ เนื่องจากจำนวนผู้ชมที่เข้ามาชม Academy Fantasia เป็นจำนวนมากทำให้ทางรายการย้ายสถานที่จัดคอนเสิร์ตไปในสัปดาห์ที่ 7 - 9 ที่ อินดอร์ สเตเดียม หัวหมาก
ข้าวสารเสก
ข้าวสารเสก ถือเป็นเครื่องประกอบพิธีกรรมทางไสยศาสตร์ไทยโบราณ สามารถใช้ได้หลายประการแล้วแต่วัตถุประสงค์ ดังเช่นในวรรณคดีเรื่องขุนช้างขุนแผน ขุนแผนได้ใช้ข้าวสารที่ย้อมว่านยาเป็นเครื่องมือประกอบเมื่อจะสะกดขึ้นเรือนขุนช้าง ซึ่งเมื่อจุดตามเทียนอาคมสำหรับสะกดไว้ที่รั้วบ้านหรือนอกชานแล้ว ก็ซัดข้าวสารย้อมว่านยาที่ปลุกเสกแล้วขึ้นไปบนหลังคาเรือน เชื่อว่าจะสะกดคนบนเรือนให้หลับใหล
อีกประการเรียกว่าข้าวพิรอด คือข้าวเปลือกที่รอดผ่านพ้นกรรมวิธีการตำ ร่อน สีข้าว และการหุงจนมาปรากฏในจานข้าวได้ โบราณนับถือกันว่าเป็นของดี มีคุณทางแคล้วคลาด มักเก็บไว้ปลุกเสกเพื่อทำเป็นเครื่องรางโดยเย็บถุงเล็กๆ ใส่ไว้ อนึ่ง ผู้เรืองอาคมมักใช้ข้าวสารเสกเพื่อกำราบฤทธิ์ของวิญญาณร้าย โดยเชื่อว่าเมื่อซัดถูกภูตพรายจะต้องเร่งหลีกหนีไป มิฉะนั้นจะต้องแหลกเป็นจุณ ข้าวสารเสกอาจใช้ในพิธีการทำเสน่ห์ได้อีกด้วยโดยใช้ข้าวสารตกก้นครก ซึ่งก็คือข้าวสารที่ตกหลงอยู่ในครกตำข้าวแบบสมัยก่อน มาแช่น้ำมันหอมปลุกเสกแล้วเอาไว้ดีดใส่ผู้ที่ปรารถนา เชื่อว่าจะทำให้หลงใหลในตัวผู้กระทำ
เรื่องเล่าของสาวรับใช้
เรื่องเล่าของสาวรับใช้ (The Handmaid's Tale) เป็นนวนิยายดิสโทเปีย เขียนโดยมาร์กาเร็ต แอ็ตวูด นักเขียนชาวแคนาดา เผยแพร่ในปี ค.ศ. 1985 นวนิยายมีฉากอนาคตอันใกล้ของนิวอิงแลนด์ที่แปรสภาพเป็นกิเลียด รัฐรวบอำนาจเบ็ดเสร็จแบบปิตาธิปไตยที่ปกครองตามการตีความคัมภีร์ไบเบิลอย่างเคร่งครัด เรื่องราวบอกเล่าผ่านตัวละครชื่อ ออฟเฟรด หนึ่งใน "สาวรับใช้" กลุ่มสตรีที่มีหน้าที่ให้กำเนิดบุตรแก่ "ผู้บัญชาการ" ชนชั้นปกครองที่เป็นบุรุษ